https://www.facebook.com/Hoyry veturimatkat1009Oy/

Katso junien aikataulut ja lippujen hinnat klikkaamalla tästä.



Höyryveturimatkat1009 Oy

Höyryveturimatkat järjestää kaikille avoimia yleisöajoja sekä tilausjunia mm. tykyvirkistyspäiviä, merkkipäiviä, polttareita ja häitä varten.

Junan peruskokoonpano on höyryveturi Ukko-Pekka Hr1 1009 ja neljä matkustajavaunua (kahvilavaunu, salonkivaunu, baarivaunu ja päivävaunu). Vaunujen henkilökapasiteetti on 282. Junan mukana on vain henkilökunnan käyttöön tarkoitettu generaattori/keittiövaunu sekä mahdollisesti muita apuvaunuja ja postivaunu. Junan henkilökunta huolehtii matkustajien turvallisuudesta matkan aikana ja pysähdyspaikoilla.

Tilausjunilla voimme liikennöidä lähes koko Suomen rataverkolla. Kouvola on tukikohtamme, ja sieltä pääsemme helposti liikennöimään Mikkelin, Lahden, Kotkan/Haminan ja Lappeenrannan suuntiin. Esimerkiksi matkat Lahdesta Heinolaan ja Loviisaan ovat olleet suosittuja viime vuosina.

Turussa käytössämme on ratakuorma-auto Tka7, jonka ohjaamossa voimme kuljettaa muutamaa matkustajaa kerrallaan Turun ympäristössä. Matkustaminen veturin ohjaamossa esimerkiksi Naantaliin tai Uuteenkaupunkiin on ainutlaatuinen kokemus vaikkapa junista kiinnostuneelle merkkipäivälahjaksi.